Obert el termini d'inscripció per a la XXXII Setmana Esportiva Musical
23 de maig de 2022

Carcaixent

Des del dilluns 13 de juny i fins el divendres 17 de juny tindrà lloc la 32 edició de la Setmana Esportiva Musical. Està previst que des del dilluns i fins el dijous es realitzen les fases prèvies de les competicions esportives i que el divendres 17 es realitzen les finals així com les diferents competicions de jocs de taula. Durant tota la setmana, a banda de les activitats esportives i de jocs, també tindrem diferents propostes musicals.

Pel que fa a les modalitats esportives, este any contarem amb:

◦ Per equips: Futbol sala femení i masculí, futbol 8 femení i masculí., voleibol 3c3 i bàsquet 3c3.

◦ Per parelles: Frontenis, tenis, bàdminton, duatló (natació i carrera a peu), pàddel i màddel mixte o masculí (pilota valenciana a la pista de pàddel)

◦ Individuals: Escacs, bàdminton, tenis, duatló (natació i carrera a peu), la prova de «la milla» en la modalitat d’atletisme.

Les competicions de jocs de taula i oci alternatiu:

◦ Taller de pintura urbana: de dilluns a dijous es realitzaran 3 dies d’introducció a la pintura urbana i el divendres es realitzaran en format gran al poliesportiu municipal.

◦ Parxís parelles.

◦ Truc parelles.

◦ Dards.

◦ Escacs.

◦ Trívial per equips.

◦ Competició de cursa d’orientació i pistes (mínim 2 persones i màxim 5).

◦ Competició de videojocs esportius (es disposarà d’un bus amb pantalles i consoles PSP4 per a esta competició que es realitzarà el divendres 17 de juny per la nit).

L’edat mínima per a participar en la Nit Esportiva Musical serà la dels nascuts en el 2009 o la de qui en aquestos moments cursen 1r d’Ensenyament Secundari Obligatori.

En el cas de les inscripcions per a les competicions esportives i de forma anticipada per a les activitats de jocs i oci alternatiu, es realitzarà des del 23 de maig fins al 3 de juny, en horari dilluns a divendres, de 12h a 14h, en el Departament d’Esports. Places limitades en totes les activitats.

La inscripció es considerarà efectiva una vegada es realitze el pagament de la inscripció i s’aporte còpia al Departament d’Esports del pagament. En el cas dels jocs de taula que la seua competició siga sols el divendres 17, eixe mateix dia a partir de les 20h. s’obriran inscripcions per a aquelles modalitats que encara queden places.

Mes informació al Departament d’Esports de dilluns a divendres de 12 a 14h., al telèfon 96245 7651, al díptic d’inscripció de la Nit Esportiva Musical i a la pàgina web https://www.carcaixent.es/va/pagina/xxxii-setmana-esportiva-musical

Formulari d'inscripció online:https://docs.google.com/forms/d/1G0Xi7AA4lxj7XR4lXZRvI5Vzjfu2dzFJa3UW8CMEaiM/